Greenwich

**Greenwich** ( edo  ahoskatua; ) Londresko udalerrietako (*borough*) bat da. 2015ko erroldaren arabera 274.800 zituen 47,35 kilometro koadroko azaleran. Londres Handiaren ekialdean dago, Tamesis ibaiaren hegoaldeko ertzean.

Bertan dago Greenwicheko Errege Behatokia eta izen bereko meridianoa bertatik igarotzen da. Bestalde, barruti honetan Millennium Dome delako eraikina ere kokatzen da. 1997an Greenwichek itsasgintzan izan zuen historia kontutan hartu zuen UNESCOk eta **Itsasaldeko Greenwich** (*Maritime Greenwich*) izenarekin Gizateriaren Ondare izendatu zuen.

## Historia 
Brontze Aroan populatua izan zeneko aztarnak aurkitu dira, eta ekialdean erromatar *villa* bat edo tenplu bat izan zen. VI mendeko saxoien hilobiak ere aurkitu dira. Dena dela *Greenwich* izenaren lehen aipamenak X mendean izan ziren, *Gronewic* (918), *Grenewic* (963) eta *Grenawic* (1013) eta "asentamendu berdea" esan nahi du.

Ingalaterrako Koroak St. Peter at Ghent abadiari erosi zizkion lurrak 1427an eta Gloucesterko dukeari eman zikion. Honek Greenwich gaztelua eraiki zuen. Garai hartan landugabeko lurraldea zen eta dukeak belatz bidezko ehizarako erabili izan zuen. XVI mendean Henrike VIII.ak oreinak sartu zituen ehizalreku honetan. 1635 urtean Queen's House eraiki zen Jakue I.aren emaztea zen Ana Danimarkakoa erreginarentzat. 1675an gaztelua zegoen lekuan Greenwicheko Errege Behatokia ezarri zen.

1838 urtean Londres eta Greenwich lotu zituen trenbideak. XIX mendearen bukaeran eta XX mendearen hasieran hainbat museo eta instituzio eraiki ziren Greenwich parkearen inguruan, hala nola Royal Naval College, National Maritime Museum eta Royal Hospital School. 1954 urtean Cutty Sark belaontzia Greenwicheko kaian ezarri zen betirako.

1965 urtean eratu zen gaur egungo udalerria, aurrez baziren Greenwich eta Woolwich (iparraldea ezik) elkartu zirenean.

## Auzoak 
Barrutia osatzen duten auzoak honakoak dira:

## Klima 

## Gizateriaren Ondarea 
1997 urtean UNESCOk Gizateriaren Ondare izendatu zuen Greenwich, hiriak daukan itsasgintza historiarengatik. Izendaturiko eremuak ibaiertza, Greenwich parkea eta bertako eraikinak, eta herria hartzen ditu.

## Ondasun nabarmenak 

Irudi:Royal observatory greenwich.jpg|**Greenwicheko Errege Behatokia**.
Irudi:Naval College.JPG|**Royal Naval College**.
Irudi:Queen's House, front view, with plantings.jpg|'''Queen's House**.
Irudi:National Maritime Museum London 2013 March.jpg|**National Maritime Museum'''.
Irudi:Flickr - davehighbury - Royal Arsenal Woolwich London 039 (cropped).jpg|Greenwich Heritage Centre.
Irudi:Cutty Sark (16719233476).jpg|Cutty Sark.
Irudi:Downtown Greenwich, England 2.jpg|Greenwich herria.
Irudi:Greenwich Church Street - DSC05523.jpg|Greenwich herria.
Irudi:Flickr - davehighbury - Woolwich Market London 005.jpg|Woolwicheko merkatua.
Irudi:London, Woolwich, Beresford Sq, Royal Arsenal Gatehouse.jpg|Royal Arsenal (Woolwich).
Irudi:Main Entrance, Eltham Palace.JPG|Eltham jauregia.
Irudi:Charlton House 01.jpg|Charlton House.
Irudi:Millennium Dome 1.jpg|Millennium Dome.
Irudi:Thames Barrier 03.jpg|Tamesiseko hesia.
Irudi:Greenwich Park 6 (5453647332).jpg|Greenwich parkea.

## Erreferentziak 
## Kanpo estekak 
*  Greenwich barrutiko kontseiluaren webgunea.